NOVÉ ZNENIE

NÁVRH
 
Zákon
 
z ........... 2006,
 
ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov a ktorým sa mení a dopĺňa zákon č. 199/2004 Z. z.  Colný zákon a o zmene a doplnení niektorých zákonov v znení zákona č. 652/2004 Z. z.

Národná rada Slovenskej republiky sa uzniesla na tomto zákone:

Čl. I
 
Zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov sa mení a dopĺňa takto:
 
      1.   § 2 sa dopĺňa odsekom 8, ktorý znie:
„(8) Pri dovoze, vývoze alebo opätovnom vývoze exemplárov prostredníctvom poskytovateľa univerzálnej poštovej služby 12a) sa povinnosti ustanovené v nariadení12) vzťahujú na odosielateľa 12b) poštovej zásielky.“.
 
	Poznámky pod čiarou k odkazom 12a a 12b znejú:
	„12a) § 3 a 16 zákona č. 507/2001 Z. z. o poštových službách.
  	 12b) § 28 ods. 3 zákona č. 507/2001 Z.z.“.
 
2.	V § 3 ods. 1 písm. b) sa slovo „výkonného“ nahrádza slovom „výkonnému“. 
 
3.V § 3 ods. 9 sa slová „1 a 8“ nahrádzajú slovami „1 až 8“. 
 
4.   V § 4 ods. 1 sa za písmenom a) vkladá nové písmeno b), ktoré znie:
„b) zákaz držby exemplárov prispeje k ochrane daného druhu alebo ochrane zdravia a bezpečnosti ľudí,“.
 
Doterajšie písmená b) a c) sa označujú ako písmená c) a d).
 
      5.  V § 8 ods. 6  sa  za slovo  „odseky“  vkladá číslo „3,“ a za číslo „8“ vkladá číslo „9,“.
 
6. V § 9 ods. 1  sa za slovo „evidenciu“ vkladajú slová „v súlade s týmto zákonom a so všeobecne záväzným právnym predpisom vydaným podľa §15 ods. 5 písm. f)”.
 
7.	V § 10 ods. 2 sa slová „I dohovoru4)“ nahrádzajú slovami „A nariadenia9)“. 
 
8.	V § 12 ods. 4 sa číslo „21“ nahrádza číslom „22“. 
 
9.	V § 12 ods. 5 sa za slová „[§15 ods. 5 písm. g)]“ vkladajú slová „alebo exemplárov uvedených v odseku 19“. 
 
10. V § 12 ods. 5 sa za písmenom b) vkladá nové písmeno c), ktoré znie:
„c) po nadobudnutí exemplára živočícha z voľnej prírody na území Slovenskej republiky a jeho nezameniteľnom označení podľa § 13, ak sa vyžaduje,“.
 
Doterajšie písmená c) a d) sa označujú ako písmená d) a e).
 
11.	V § 12 ods. 6 písm. e) sa vypúšťajú slová „ani jeden z rodičov nemá v preukaze o pôvode vydanom v súlade s písmenami a) až c) uvedený kód pôvodu „W“, „R“, „O“ ani „N“ a“. 
 
12. V § 12 ods. 8 sa slová „e) a v prípade podľa odseku 6 písm. f)“ nahrádzajú slovami „d) a v prípade podľa odseku 6 písm. e) a f)“, v tretej vete sa vypúšťa čiarka a  slová „maximálne však do 120 dní“ sa nahrádzajú slovami „a ministerstvo vydá stanovisko najneskôr do 10 dní od ukončenia konzultácie.“.
 
      13.  V § 12 odsek 9 znie :
„(9) Preukaz o pôvode je neplatný, ak nie je potvrdený otlačkom pečiatky obvodného úradu životného prostredia a podpisom zodpovedného zamestnanca.“.
 
14. V § 12 sa za odsek 9 vkladá nový odsek 10, ktorý znie:
      „(10) Ak sa preukáže, že pôvod exemplára bol určený v rozpore s odsekom 6, alebo bol vydaný na základe nepravdivých údajov, alebo v ňom nie sú uvedené úplné a pravdivé údaje alebo ak exemplár nie je nezameniteľne označený v súlade s týmto zákonom a so všeobecne záväzným právnym predpisom vydaným podľa §15 ods. 5 písm. f), preukaz o pôvode písomne prehlási za neplatný odo dňa jeho vydania krajský úrad životného prostredia, v ktorého územnej pôsobnosti sa nachádza obvodný úrad životného prostredia, ktorý preukaz o pôvode vydal.“.
      
      Doterajšie odseky 10 až 22 sa označujú ako odseky 11 až 23.
 
15.	V § 12 ods. 16 sa za slová „republiky“ vkladajú slová „na dlhšie ako 30 dní“, slová „do 30 dní“ sa nahrádzajú slovami „bez zbytočného odkladu“ a na konci sa pripája táto veta: „Po návrate exemplára späť na územie Slovenskej republiky držiteľ exemplára bez zbytočného odkladu požiada miestne príslušný obvodný úrad životného prostredia o vrátenie preukazu o pôvode.“. 
 
16.	V § 12 odsek 18 znie : 
„(18) Držiteľ živých exemplárov plazov, vtákov a cicavcov druhov uvedených v prílohách B, C alebo D nariadenia9) nadobudnutých v iných členských štátoch Európskej únie, ktorých pôvod nemožno určiť podľa odseku 6, je povinný požiadať o ich registráciu bez zbytočného odkladu po doručení písomného upovedomenia obvodného úradu životného prostredia o tom, že preukaz o pôvode nemožno vydať. Držiteľ preukáže nadobudnutie exemplára v inom členskom štáte Európskej únie najmä faktúrou, kúpnou zmluvou alebo iným zodpovedajúcim dokladom a jeho nezameniteľným označením v súlade s predpismi iného členského štátu Európskej únie. Obvodný úrad životného prostredia vydá potvrdenie o registrácii exemplára do desiatich  dní odo dňa podania žiadosti a nezameniteľného označenia exemplára podľa § 13. Potvrdenie o registrácii nie je dokladom o legálnom pôvode exemplára.43)“. 
 
      17.  V § 12 odsek 19 znie: 
            „(19) Držiteľ živých exemplárov plazov, vtákov a cicavcov druhov uvedených v prílohách  B, C alebo D nariadenia9)  nadobudnutých odchovom, ak aspoň jeden z rodičov je exemplárom podľa odseku 3 alebo odseku 18, ako aj držiteľ ich ďalšieho potomstva, je povinný bez zbytočného odkladu po odchove zabezpečiť nezameniteľné označenie exemplárov a požiadať o ich registráciu. Obvodný úrad životného prostredia vydá potvrdenie o registrácii exemplára do desiatich dní odo dňa podania žiadosti a nezameniteľného označenia exemplára podľa § 13.“.
 
18.	  V § 12 odsek 20 znie: 
      „(20) Na potvrdenie o registrácii sa vzťahujú ustanovenia odsekov 9 až 12 a 14 až 16.“.
 
19.  V § 12 ods. 21 sa číslo „17“ nahrádza číslom „18“.
 
20.  V § 12 ods. 22 sa čísla „17 a 18“ nahrádzajú číslami „18 a 19“.
   
21.  V § 12 ods. 23 sa číslo „21“ nahrádza číslom „22“.
 
22. V § 13 ods. 1 sa v prvej vete za slovo „označenie“ vkladajú slová „v súlade s týmto zákonom a so všeobecne záväzným právnym predpisom  vydaným podľa §15 ods. 5, písm. f)”.
 
23. V § 13 ods. 2 sa vypúšťa zátvorka s textom “(test DNA)”.
 
24. V § 13 sa za odsek 2 vkladá nový odsek 3, ktorý znie :
       “(3) Držiteľ živých exemplárov vtákov a cicavcov nepôvodných druhov živočíchov  uvedených v prílohe A nariadenia9) okrem kakarikiho červenočelého (Cyanoramphus novaezelendiae) zabezpečí odobratie krvi alebo iného tkaniva z exemplárov, ktoré sa používajú na reprodukciu vrátane ich potomstva na účely podľa odseku 1 a odovzdá ho organizácii ochrany prírody a krajiny 43a) zriadenej ministerstvom.”.
 
     Poznámka pod čiarou k odkazu 43a znie: 
     „43a) Zákon č. 543/2002 Z. z. v znení neskorších predpisov.“.
      
     Doterajšie odseky 3 až 6 sa označujú ako odseky 4 až 7.
 
25. V § 13 ods. 6 sa v prvej vete vypúšťajú slová „podľa nariadenia3)“.
 
26. § 13 sa dopĺňa odsekom 8, ktorý  znie:
      „(8) Podrobnosti o nezameniteľnom označení exemplárov vybraných druhov živočíchov ustanoví všeobecne záväzný právny predpis, ktorý vydá ministerstvo.“.
 
27. V § 15 ods. 5  písm. e) sa slovo „druhov“ nahrádza slovom „exemplárov“, čiarka na    konci písmena sa vypúšťa a dopĺňajú sa slová „a výnimky z tohto zákazu,“.
 
28. § 15 ods. 5 písmeno f) znie:
     „f) podrobnosti o vedení evidencie exemplárov, o potvrdení o registrácii, o preukaze o pôvode, ako aj podrobnosti o nezameniteľnom označení exemplárov vybraných druhov živočíchov.“. 
 
29. V § 15 ods. 5 písmeno g) znie: 
      „g) zoznam druhov, pre ktoré sa nemusí viesť evidencia podľa § 11 ods.1, 3 a 7, ktoré sa nezameniteľne neoznačujú podľa § 13 a ktoré nepodliehajú registrácii podľa § 12 ods. 18,“.
 
30.	V § 16 písm. f) sa slová „ods. 9 písm. b)“ nahrádzajú slovami „odseku 10“. 
 
31. V § 17 písm. k) sa číslo „17“ nahrádza číslom „18“.
 
32. V § 19 ods. 1 písm. g) sa za slovo „zaistí“ umiestňuje odkaz  „50a)“.
 
     Poznámka pod čiarou k odkazu 50a znie: 
     „50a) § 64 zákona č. 199/2004 Z.z.“.
 
33.	V § 20 ods. 1 sa za slovo „zákona“ vkladá čiarka a slovo „nariadenia3)“. 
 
34. V § 20 ods. 2 písm. d) sa čísla „17, 18 a 20“ nahrádzajú číslami „18, 19 a 21“.
 
      35. V § 22 ods.1 sa suma „10 000 Sk“ nahrádza sumou „1 000 Sk“ a slová „a prepadnutie“ nahrádzajú slovami „alebo prepadnutie“. 
      
      36. V § 22  ods. 1 písm. b) a c) sa slovo „nesprávne“ nahrádza slovom „nepravdivé“.
 
37. V § 22 ods. 1 písm. o)  sa  slová „§ 11 ods. 4, 5 a 6“ nahrádzajú slovami „§11 ods. 4 až 9“.
 
38. V § 22 ods.1 písm. q) sa číslo „10“ v zátvorke nahrádza číslom „11“.
 
      39. V § 22 ods.1 písm. u) sa čísla „13, 15 a 19“ nahrádzajú číslami „14, 16 a 20“.
 
      40. V § 22 ods.2 sa suma „50 000 Sk“ nahrádza sumou „10 000 Sk“ a slová „a prepadnutie“ nahrádzajú slovami „alebo prepadnutie“.
 
      41. V § 22 ods. 2 písm. g) sa číslo „17“ nahrádza číslom „18“ a číslo „20“ sa nahrádza číslom „21“.
 
42. V § 23 ods. 1 a 2 sa slová „a prepadnutie“ nahrádzajú slovami „alebo prepadnutie“. 
 
43. V § 23 sa za odsek 3 vkladá nový odsek 4, ktorý znie: 
     “(4)  V blokovom konaní za priestupky podľa tohto zákona možno uložiť pokutu do 5000 Sk.“. 
     
      Doterajšie odseky 4 až 8 sa označujú ako odseky 5 až 9.
 
44. V § 24 ods. 4 sa vypúšťa druhá veta. 
 
45. V § 25 odsek 1 znie: 
      „(1) Obvodný úrad životného prostredia alebo inšpekcia môže zhabať exemplár, ak
a)      držiteľ exemplára nevedie o exemplári evidenciu podľa § 9 až 11,
b)      držiteľ exemplára nepreukáže jeho pôvod v súlade s § 12,
c)      držiteľ exemplára podľa § 12 ods. 18 a 19 nepredloží potvrdenie o registrácii,
d)      sa s ním nakladá v rozpore s nariadením podľa § 24 ods. 8,
e)      je jeho držba zakázaná všeobecne záväzným právnym predpisom vydaným podľa § 15 ods. 5 písm. e) alebo
f)       príslušný orgán členského štátu Európskej únie potvrdí, že exempláre boli nadobudnuté v rozpore s nariadením,3) a to bez ohľadu na práva tretích osôb.“.
 
46. V § 26 odsek 1 znie: 
            „(1) Ministerstvo vykonáva správu živých exemplárov, ktoré sa stali majetkom štátu na základe rozhodnutia, ktorým bolo vyslovené prepadnutie exemplára alebo ktorým bol exemplár zhabaný v konaní podľa tohto zákona alebo podľa osobitného predpisu 71) alebo boli prenechané v prospech štátu na základe prideleného colne schváleného určenia. Ministerstvo vykonáva správu neživých exemplárov, ktoré sa stali majetkom štátu na základe rozhodnutia, ktorým bolo vyslovené prepadnutie exemplára alebo ktorým bol exemplár zhabaný v konaní podľa tohto zákona.“.
 
47. V § 26 ods. 2 sa odkaz 72 nahrádza odkazom 43a a poznámka pod čiarou k odkazu 72 sa vypúšťa. 

48. V § 26 odsek 4 znie: 
      „(4) Správu neživých exemplárov, ktoré sa stali majetkom štátu na základe rozhodnutia podľa osobitného predpisu71) vykonávajú orgány podľa osobitného predpisu72a) v súlade s odsekom 3 písm. g) až k).“.
 
Poznámka pod čiarou k odkazu 72a znie: 
„72a) Trestný poriadok, zákon č. 652/2004 Z.z o orgánoch štátnej správy v colníctve a o zmene a doplnení niektorých zákonov.“.
 
     49. V § 26 ods. 5 písm. a) sa slovo „predpisu44)“ nahrádza slovom „predpisu17)“.
 
     50. V § 26 ods. 5 písm. b) sa slovo „vypestovali“ nahrádza slovom „nevypestovali“.
 
51. V § 26 ods. 6 sa za slovo „nevzťahuje“ vkladajú slová „na múzeá, vedecké inštitúcie a  vysoké školy, ak používajú exempláre na zbierkotvornú a výchovnú činnosť,“.
 
52. V § 28 ods. 1 znie :
      „(1) Všeobecný predpis o správnom konaní sa nevzťahuje na konanie podľa § 6 ods. 15, § 12 ods. 6, 8, 10, 11, 13, 18 a 19, § 13 ods. 1, 2 a 6, § 20 ods. 2,5 a 6, § 24 ods. 8, § 26 ods. 3 písm. k) a § 28 ods. 3.“.
 
53. V § 28 odsek 2 znie: 
       „(2) Pri konaniach uvedených v odseku 1 sa miestna príslušnosť určuje podľa všeobecného predpisu o správnom konaní.“.
  
54. V § 28 ods. 7 sa na konci pripája táto veta : „Ak výsledok analýzy krvi alebo iného tkaniva preukáže, že držiteľ exemplára uviedol nepravdivé údaje o identite exemplára, o rodičovstve a o dosiahnutej generácii, uhrádza náklady na vykonanie analýzy držiteľ exemplára.“.
  
     55. § 29 odsek 7 znie:
           „(7) Ak novoprijaté nariadenie Európskych spoločenstiev zaradí nové druhy do príloh A až D nariadenia9) alebo ich preradí do prísnejšej prílohy nariadenia9) je držiteľ exemplára najneskôr do troch mesiacov odo dňa účinnosti nariadenia Európskych spoločenstiev, povinný
a)	uviesť ich evidenciu do súladu s týmto zákonom a všeobecne záväzným právnym predpisom vydaným podľa § 15 ods.5 písm. f), 
b)	požiadať o vydanie preukazu o pôvode alebo zabezpečiť iný doklad v súlade s týmto zákonom a
c)	zabezpečiť nezameniteľné označenie exemplárov v súlade s týmto zákonom a všeobecne záväzným právnym predpisom vydaným podľa §15 ods. 5 písm. f).”.

56. Za § 29 sa vkladá § 29a, ktorý znie:
„§ 29a
 
      (1) Ten, kto do 31. mája 2006 viedol evidenciu chránených rastlín podľa osobitného predpisu78) a po 1. júni 2006 má povinnosť viesť evidenciu podľa tohto zákona, je povinný uviesť evidenciu do súladu s týmto zákonom do 30. novembra 2006.
      
      (2) Ten, kto do 31. mája 2006 má v držbe exempláre rastlín, o ktorých sa vedie evidencia podľa tohto zákona, je povinný uviesť evidenciu vedenú do 31. mája 2006 do súladu s týmto zákonom do 30. novembra 2006.“.
      
     Poznámka pod čiarou k odkazu 78) znie: 
     „78) § 41 zákona č. 543/2002 Z.z.“.

Čl. II
 
Zákon č. 199/2004 Z. z. Colný zákon a o zmene a doplnení niektorých zákonov v znení zákona č. 652/2004 Z. z. sa mení a dopĺňa takto:
 
1.	V § 69 ods. 1 sa slovo „Colný“ nahrádza slovami „Ak osobitný predpis70a) neustanovuje inak, colný“.
 
      Poznámka pod čiarou k odkazu 70a) znie: 
„70a) Zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov.“.
 
2.   V § 72 ods. 1 sa za písmenom n) vkladá nové písmeno o), ktoré znie:
„o) pri tovare, ktorý je pod colným dohľadom poruší povinnosti podľa osobitného predpisu, 81a)“.
 
Poznámka pod čiarou k odkazu 81a) znie:
„81a) Čl. 4, 5, 7 ods. 2 nariadenia Rady  (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi v platnom znení (Ú.v. ES L 061, 03. 03.1997).“.
 
Doterajšie písmeno o) sa označuje ako písmeno p).
 
3.   V § 75 ods. 4 sa na konci pripája táto veta: „Za porušenie colných predpisov podľa §   72 ods. 1 písm. o) colný úrad uloží prepadnutie tovaru alebo veci.“.
 
4.      V § 77 ods. 1 sa na konci pripája táto veta: „Ak ide o porušenie colných predpisov  podľa § 72 ods. 1 písm. o) colný úrad rozhodne o zhabaní tovaru alebo veci.“.
 
5.      V § 83 ods. 4 sa na konci pripája táto veta: „Za porušenie colných predpisov podľa §    72 ods. 1 písm. o) colný úrad uloží prepadnutie tovaru alebo veci.“.
 
6.	Za § 84 sa vkladá nový § 84a, ktorý znie:

„§ 84a

       Ak nebola za colný priestupok porušenia colných predpisov podľa § 72 ods. 1 písm. o) uložená sankcia prepadnutie tovaru alebo veci, colný úrad rozhodne o zhabaní tovaru alebo veci, ak nepatrí porušovateľovi alebo ak porušovateľ je neznámy.“.

 
Čl. III
 
Tento zákon nadobúda účinnosť 1. júna 2006.